མཆོད་གནས་

མཆོད་གནས་ཞེས་པ་ནི་སངས་རྒྱས་ཐུབ་པའི་དབང་པོ་ལ་གཙོ་བོར་བྱས་ཏེ་བྱང་ཆུབ་སེམས་དཔའ་ལ་སོགས་པ་མཆོད་པར་འོས་པའི་གནས་སུ་གྱུར་པ་རྣམས་ལ་ཟེར། འདི་ལ་སྤྲུལ་སྐུ་ཆགས་བྲལ་གྱི་རྣམ་པ་ཅན་དང་། ལོངས་སྐུ་ཆགས་ཅན་གྱི་རྣམ་པ་ཅན་གྱི་དབྱེ་བ་ཡོད་ཅིང་། གཉིས་ཀར་ཡང་མེ་ཏོག་ལ་སོགས་པའི་མཆོད་པ་སྣ་ཚོགས་ཀྱིས་མཆོད་པར་བྱེད་པ་ཡིན་ནོ། །
 ནང་དོན། 
"ཐུབ་པའི་དབང་པོ་མཆོད་གནས་སམ་མཆོད་འོས་མཆོག་ཏུ་གྱུར་པ་རྣམས་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར། མཆོད་གནས་ནི་ཐུབ་པའི་དབང་པོ་སྟེ་སངས་རྒྱས་ཤཱཀྱ་ཐུབ་པ་ལ་གཙོ་བོར་བྱས་ཏེ་མཆོད་པར་འོས་པའི་གནས་སུ་གྱུར་པ་རྣམས་ལ་ཟེར།
མཆོད་པའི་ཡུལ་དུ་གྱུར་པ།
"ཐུབ་དབང་མཆོད་གནས་མཆོག་ཏུ་གྱུར་པ་རྣམས་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་པ་ལྟར། མཆོད་གནས་ནི་མཆོད་པའི་ཡུལ་དུ་གྱུར་པ་ལ་ཟེར། འདི་ལ་སྤྲུལ་སྐུ་ཆགས་བྲལ་གྱི་རྣམ་པ་ཅན་དང་། ལོངས་སྐུ་ཆགས་ཅན་གྱི་རྣམ་པ་ཅན་གྱི་དབྱེ་བ་ཡོད་དོ། །"སྤྲུལ་སྐུ་ཆགས་བྲལ་གྱི་རྣམ་པ་ཅན་རྣམས་ལ་ཁང་བཟང་དང་བླ་རེ་འཕན་གདུགས་རྒྱལ་མཚན་མཎྜལ་ལ་སོགས་པའི་རྣམ་པ་དང༌། དེ་ལས་ཀྱང་མེ་ཏོག་གི་ཆར་དབབ་པ་རླུང་གིས་བསྐྱོད་པས་ཕྱོགས་བཅུའི་རྒྱལ་བ་རྣམས་ལའང་མཆོད་པར་གྱུར་པ་དང༌། མེ་ཏོག་སྣ་ལྔའི་ཕྲེང་བ་ཕྲེང་བརྒྱུད་མཁས་པས་བྱས་པ་ལྟར་སྤེལ་ལེགས་པར་བརྒྱུས་པས་ཡིད་དུ་འོང་བ་རྣམས་ཀྱིས་ཀྱང་ལོངས་སྐུ་ཆགས་ཅན་གྱི་རྣམ་པ་ཅན་རྣམས་ལ་ཕྲེང་བ་ལ་སོགས་པ་རྒྱན་རྣམ་པ་སྣ་ཚོགས་པས་མཆོད་པར་བྱའོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།འདི་ནི་སངས་རྒྱས་ཀྱི་སྐུ་རྣམ་པ་གཉིས་ལ་ཇི་ལྟར་མཆོད་པར་བྱེད་པའི་ཚུལ་བསྟན་པ་ཡིན་ནོ། །
མཆོད་འོས་ཀྱི་གནས།
"ཐུབ་དབང་ཞེས་བྱ་བ་ལ་སོགས་པ་གསུངས་ཏེ་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་པ་ལྟར། མཆོད་གནས་ནི་ཐུབ་པའི་དབང་པོ་ལ་གཙོ་བོར་བྱས་ཏེ་མཆོད་འོས་ཀྱི་གནས་ལ་ཟེར།
"དྲི་ཞིམ་པའི་མེ་ཏོག་ཡིད་འཕྲོག་པ་རྣམས་ཀྱིས་མཆོད་གནས་ཀྱི་མཆོག་ཐུབ་པའི་དབང་པོ་རྣམས་ལ་མཆོད་པར་བགྱིའོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཞེས་པ་ནི་མཆོད་གནས་ཀྱི་མཆོག་ཡིན་པའི་ཐུབ་པའི་དབང་པོ་རྣམས་ལ་དྲི་ཞིམ་པའི་མེ་ཏོག་གིས་མཆོད་པར་བགྱི་ཞེས་པའི་དོན་ཡིན་ནོ། །"ཐུབ་དབང་མཆོད་གནས་མཆོག་ལ་དབུལ་བར་བགྱིའོ། །"རྒྱལ་ཚབ་དར་མ་རིན་ཆེན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་པ་ལྟར། མཆོད་གནས་ལ་མཆོད་པ་དབུལ་བའི་ཚུལ་བསྟན་པ་ཡིན་ནོ། །
 ལུང་ཁུངས།